નોંધનીય છે કે ગુજરાતના રાજકારણની દ્રષ્ટ્રિએ આ વખતની રાજ્યસભાની ચૂંટણી અસરકારક બની રહી છે. કોંગ્રેસમાંથી એક પછી એક 6 રાજીનામાં પડતા કોંગ્રેસે ભાજપ પર હોર્સ ટ્રેડિંગનો આરોપ લગાવી તેના 42 ધારાસભ્યોને બેંગલુરુ લઇ ગઇ છે. જ્યાં આજે જ આઇટી વિભાગ દ્વારા દરોડા પાડવામાં આવ્યા છે. જેનો કોંગ્રેસે વિરોધ કર્યો છે. વધુમાં શંકરસિંહ વાઘેલા પણ આશ્વાસન આપ્યું છે કે તે અહેમદ પટેલને જ રાજ્યસભાની ચૂંટણી માટે વોટ આપશે. ત્યારે આ નવો વિકલ્પ પણ રાજ્યસભાની ચૂંટણીની મૂકવામાં આવતા પરિણામો વખતે ફરી ગુજરાતનું રાજકારણ ગરમાય તેવી સંભાવનાઓ વધી ગઇ છે.